=== I Norge ===
Duncan blev nu sendt til [[Norge]] og kommanderede i de sidste år af Gyldenløvefejden de norske ryttere og dragoner, således i sommeren [[1678]] ved den mislykkede belejring af [[Båhus]] og [[1679]] ved undsætningen af [[Uddevalla]], som de norske holdt besat. Den mellemliggende vinter førte Duncan et af de strejfkorps, som [[Ulrik Frederik Gyldenløve]] sendte ind i Sverige som gengældelse for den svenske general [[Carl Larsson Sparre]]s hærgningstog i det nordenfjeldske; Duncan skændte og brændte langt inde i [[Värmland|Værmeland]], gjorde rigt bytte og mange fanger. Ved mobiliseringen [[1683]] blev han kaldt ned fra Norge; han blev dekoreret med [[Dannebrogordenen|Det hvide Bånd]] og fik kommando i [[Hertugdømmet Holsten|Holsten]]. På en rejse, han dernæst foretog til et tysk badested, benyttede han lejligheden til at præsentere sig ved kejserhoffet i [[Wien]]; men da dette var sket uden Christian V's tilladelse, tog denne ham det så ilde op, at han i januar 1685 gav Duncan afsked med [[pension]]. I december samme år afgik Duncan ved døden i Altona.
Historie